RT ต้อนรับ “นายกฯ” เยี่ยมชม “อ่างเก็บน้ำเขื่อนแม่กวงอุดมธารา”
RT ต้อนรับ “นายกฯ” เยี่ยมชมโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จ.เชียงใหม่
RT ต้อนรับ “นายกฯ” เยี่ยมชมโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จ.เชียงใหม่
1 ก.ค. 2565

พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะเดินทางเยี่ยมชมโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่ ณ ประตูระบายน้ำแม่ตะมาน โดยมีนายประพิศ จันทร์มา อธิบดีกรมชลประทาน กล่าวรายงานความเป็นมา พร้อมความคืบหน้าของโครงการฯ กิจกรรมส่งเสริมและช่วยเหลือผู้ได้รับผลกระทบ และระบบควบคุมงานก่อสร้างระยะไกล พร้อมด้วยคณะผู้จัดการโครงการก่อสร้างและทีมงาน บริษัท ไร้ท์ทันเน็ลลิ่ง จำกัด (มหาชน) หรือ RT ร่วมให้การต้อนรับ
โดยโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จ.เชียงใหม่ สำนักงานก่อสร้างชลประทานขนาดใหญ่ที่ 1 (สพญ.1) กรมชลประทาน ดำเนินการก่อสร้างอุโมงค์ผันน้ำที่ยาวที่สุดในประเทศไทย มีความยาวถึง 47 กิโลเมตร ทำการผันน้ำผ่านแนวอุโมงค์ส่งน้ำปริมาณ 160 ล้านลูกบาศก์เมตรผ่านอุโมงค์ผันน้ำแม่แตง-เขื่อนแม่งัดสมบูรณ์ชล และอุโมงค์ส่งน้ำเขื่อนแม่งัดไปยังเขื่อนแม่กวงอุดมธารา ตามลำดับ เพื่อประสิทธิภาพการบริหารจัดการน้ำบริเวณลุ่มน้ำทั้ง 3 แห่ง ได้แก่ แม่แตง แม่งัด และแม่กวง ครอบคลุมระหว่าง จังหวัดเชียงใหม่-จังหวัดลำพูน
สำหรับ RT มีส่วนร่วมในโครงการ โดยดำเนินงานโครงการก่อสร้างอุโมงค์ส่งน้ำและอาคารประกอบพร้อมส่วนประกอบอื่นช่วงแม่แตง-แม่งัด สัญญาที่ 1 ซึ่งปัจจุบันมีความคืบหน้าโครงการอยู่ที่ 97.52%